**PASLAUGŲ TEIKIMO SUTARTIS**

2025 m. \_\_\_\_\_\_\_\_\_\_\_\_ \_\_ d.

Panevėžys

**Panevėžio miesto savivaldybės administracija**, juridinio asmens kodas 288724610, buveinė registruota Laisvės a. 20, Panevėžyje, atstovaujama Panevėžio miesto administracijos direktoriaus Giedriaus Šileikos, veikiančio (-ios) pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22 d. sprendimo Nr.1-81 pripažinimo netekusiu galios“, (toliau – Užsakovas) ir

**UAB „A.Z.S. Projektai“,** juridinio asmens kodas 301910537, kurios registruota buveinė yra J. Jasinskio g. 16, Vilnius, atstovaujama direktoriaus Martyno Plado, veikiančio (-ios) pagal bendrovės įstatus, (toliau − Teikėjas),

toliau Užsakovas ir Teikėjas bendrai vadinami „Šalimis“, sudarė šią Paslaugų teikimo sutartį, toliau vadinamą „Sutartimi“.

**1. BENDROSIOS NUOSTATOS**

1.1 Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse ir Lietuvos Respublikos viešųjų pirkimų įstatymuose.

1.2. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais teisės aktais, pirkimo dokumentais ir pirkimo sąlygomis su visais šių dokumentų priedais, Teikėjo pasiūlymo dokumentais.

**2. SUTARTIES DALYKAS**

2.1. Teikėjas įsipareigoja suteikti **pagrindo moduliniam lauko tualetui su inžineriniais tinklais statybos Parko g. 22, Panevėžyje, projekto** (toliau – Projektas) **parengimo paslaugas** (toliau – Paslaugos), o Užsakovas įsipareigoja sumokėti už tinkamai suteiktas Paslaugas Sutartyje nustatytą kainą nustatytomis sąlygomis ir tvarka.

2.2. Paslaugos teikiamos vadovaujantis statinio projektavimo užduotimi „Pagrindo moduliniam lauko tualetui su inžineriniais tinklais statyba Parko g. 22, Panevėžio m“ (toliau – Projektavimo užduotis) (Sutarties priedas), teisės aktais, reglamentuojančiais projektavimo paslaugų teikimą. Paslaugų rezultatas – parengtas Projektas pagal kurį būtų galima vykdyti statybos darbus.

+-

**3. SUTARTIES GALIOJIMAS, VYKDYMO PRADŽIA, TERMINAI, SUSTABDYMAS IR PRATĘSIMAS**

3.1. Ši Sutartis įsigalioja, kai ją pasirašo abi Šalys, ir galioja kol visiškai įvykdomi sutartiniai įsipareigojimai arba kol Šalys sutaria ją nutraukti teisės aktuose ar šioje Sutartyje nustatytais atvejais.

3.2. Paslaugų teikimo terminai:

3.2.1. Paslaugų teikimo pradžia – nuo Sutarties įsigaliojimo dienos;

3.2.2. **Paslaugų teikimo pabaiga – 2025 m. gruodžio 23 d.** Paslaugų teikimo termino pabaigos data įforminama Šalims pasirašant suteiktų Paslaugų perdavimo–priėmimo aktą. Teikėjas įsipareigoja neatlygintinai ištaisyti Projekto trūkumus ir klaidas bet kuriame Projekto įgyvendinimo etape, įskaitant projektavimo, derinimo, leidimų gavimo, viešųjų pirkimų, statybos ir statybos užbaigimo procedūras, jeigu paaiškėja, kad Projektas turi trūkumų ar yra nekokybiškai parengtas, nors jis jau buvo priimtas Užsakovo.

3.3. Teikėjui gali būti suteikta teisė pratęsti Paslaugų teikimo terminą 1 (vieną) kartą ne ilgesniam kaip 3 (trijų) mėnesių laikotarpiui, esant techninėms ar atsiradus kitoms, nenumatytoms aplinkybėms, jei tokių aplinkybių Teikėjas, būdamas protingas ir apdairus, negalėjo iš anksto numatyti, ir jos trukdo Teikėjui įvykdyti sutartinius įsipareigojimus laiku, ar jeigu:

3.3.1. Užsakovas nevykdo ir (ar) netinkamai vykdo Sutartimi jam nustatytus įsipareigojimus ir todėl Teikėjas negali vykdyti Darbų iš dalies arba pilnai;

3.3.2. Užsakovo Teikėjui pateikiami nurodymai turi įtakos Teikėjo Paslaugų teikimo terminams;

3.3.3. valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini Užsakovui ir (arba) Užsakovo samdomiems tretiesiems asmenims;

3.3.4. Užsakovui neturint pakankamo finansavimo Sutarčiai vykdyti.

3.4. Jeigu Teikėjas mano, kad pagal Sutarties 3.3 punkto nuostatas jam gali būti suteikta teisė gauti Paslaugų teikimo termino pratęsimą, tai Teikėjas privalo raštu pranešti Užsakovui, ne vėliau kaip prieš 5 (penkias) darbo dienas, nurodydamas įvykį arba aplinkybes, dėl kurių kyla šis reikalavimas. Užsakovas, įvertinęs Teikėjo pateiktas pratęsimo aplinkybes, kiek įmanoma skubiau, bet ne vėliau kaip per 5 (penkias) darbo dienas nuo Teikėjo prašymo / pranešimo gavimo priima sprendimą pratęsti Paslaugų teikimo terminą arba ne. Užsakovui priėmus teigiamą sprendimą, Paslaugų teikimo termino pratęsimas įforminamas abiejų Sutarties Šalių susitarimu prie Sutarties, kuris tampa neatskiriama Sutarties dalis.

3.5. Teikėjas turi teisę suteikti Paslaugas anksčiau sutarto termino.

**4. SUTARTIES KAINA, KAINODAROS TAISYKLĖS IR ATSISKAITYMO TVARKA**

4.1. Ši Sutartis yra fiksuotos kainos sutartis. Pradinė Sutarties vertė (ji yra lygi laimėjusio tiekėjo pasiūlymo kainai be pridėtinės vertės mokesčio (toliau – PVM)) ir Sutartyje nurodytų Paslaugų kaina yra 3 900,00 Eur (trys tūkstančiai devyni šimtai eurų) be PVM, PVM (0%) sudaro 0,00 Eur (nulis eurų), **3 900,00 Eur (trys tūkstančiai devyni šimtai eurų) su PVM** (toliau – Sutarties kaina).

4.2. Sutarties kaina, nurodyta šios Sutarties 4.1 punkte, yra galutinė ir apima visas tiesiogines ir netiesiogines su Paslaugų teikimu susijusias išlaidas. Teikėjas neturi teisės reikalauti padengti jokių išlaidų, viršijančių Sutarties kainą. Sutarties kaina gali kisti (didėti arba mažėti) tik Sutartyje numatytais kainos perskaičiavimo atvejais.

4.3. Sutartyje nurodyta Sutarties kaina su PVM gali kisti (didėti ar mažėti) dėl Valstybės institucijų priimtų įstatymų, poįstatyminių teisės aktų, keičiančių PVM dydį. Sutarties kaina su PVM perskaičiuojama, kai pasikeičia PVM tarifo dydis. Sutarties kainos su PVM pokyčio dydis yra proporcingas PVM tarifo pokyčio dydžiui. Sutarties kainos su PVM pakeitimas (dėl PVM dydžio pasikeitimo) įforminamas abiejų Sutarties Šalių pasirašomu susitarimu prie Sutarties po Valstybės institucijų priimtų įstatymų ir poįstatyminių teisės aktų, keičiančių PVM dydį, įsigaliojimo. Perskaičiuota Sutarties su PVM kaina taikoma tai Paslaugų daliai, kuri bus atliekama po Šalių pasirašyto susitarimo įsigaliojimo dienos. Pasikeitus kitiems mokesčiams Paslaugų kaina perskaičiuojama nebus.

4.4. Paslaugų kaina (Sutarties kaina) dėl bendro kainų lygio kitimo perskaičiuojama nebus.

* 1. Paslaugų kaina perskaičiuoja taip, kaip nurodyta Sutartyje ir tai nelaikoma Sutarties sąlygų keitimu.
  2. Teikėjas visiškai suteikęs Sutartyje numatytas Paslaugas ir perdavęs Užsakovui Projektavimo užduotyje nurodytus dokumentus, pateikia Užsakovui suteiktų Projekto parengimo paslaugų perdavimo–priėmimo aktą (toliau – Aktas). Teikėjas pateikia Užsakovui Aktus pasirašytus elektroniniu parašu (ADOC formatu) ir Užsakovas juos pasirašo elektroniniu parašu.
  3. Užsakovas per 5 (penkias) darbo dienas nuo Akto apie suteiktas Paslaugas gavimo dienos priima Paslaugas ir pasirašo pateiktą Aktą arba nepasirašo jo, tuo pačiu terminu grąžindamas jį Teikėjui ir pareikšdamas Sutarties nuostatomis pagrįstas pretenzijas dėl netinkamo Paslaugų atlikimo. Užsakovui informavus apie atsisakymą pasirašyti Aktą ir nurodžius priežastis, Teikėjas privalo ištaisyti Užsakovo nurodytus trūkumus per Užsakovo nustatytą terminą. PVM sąskaita faktūra pateikiama tik po to, kai Šalys pasirašo Aktą.
  4. Šalims pasirašius Aktus, Teikėjas sąskaitas faktūras Užsakovui teikia tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Tiekėjo pasirinktomis elektroninėmis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis sąskaitų administravimo bendrosios informacinės sistemos (SABIS) priemonėmis, išskyrus, jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Teikėjo bendravimas ir keitimasis informacija naudojantis SABIS. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis.
  5. Užsakovas apmoka Teikėjui už suteiktas Paslaugas ne vėliau kaip per 30 (trisdešimt) kalendorinių dienų nuo PVM sąskaitos faktūros gavimo dienos.
  6. Teikėjas įsipareigoja neatlygintinai ištaisyti Paslaugų klaidas, trūkumus, neatitikimus, ir kt., jeigu jie paaiškėja vykdant statybos darbų viešąjį pirkimą, statybos darbų metu, ir atlikti Paslaugų papildymus, jei jie reikalingi, nors Paslaugos jau buvo priimtos Užsakovo. Toks Teikėjo įsipareigojimas galioja visu garantiniu laikotarpiu, numatytu Lietuvos Respublikos teisės aktuose.
  7. Užsakovas numato tiesioginio atsiskaitymo su Subteikėjais galimybę, vadovaujantis šiame punkte nustatyta tvarka. Užsakovas ne vėliau kaip per 3 (tris) darbo dienas nuo šios Sutarties sudarymo informuoja Subteikėjus apie tiesioginio atsiskaitymo galimybę, o Subteikėjas/ jai, norėdamas/mi pasinaudoti tokia galimybe, raštu pateikia prašymą Užsakovui. Tais atvejais, kai Subteikėjas/ai išreiškia norą pasinaudoti tiesioginio atsiskaitymo galimybe, turi būti sudaroma trišalė Sutartis tarp Užsakovo, Teikėjo ir Subteikėjo, kurioje aprašoma tiesioginio atsiskaitymo su Subteikėju tvarka bei teisė Teikėjui prieštarauti nepagristiems mokėjimams Subteikėjui.

**5. TEIKĖJO TEISĖS IR PAREIGOS**

5.1. Teikėjas įsipareigoja:

5.1.1. suteikti Paslaugas Sutartyje ir jos prieduose numatytomis sąlygomis;

5.1.2. teikti Paslaugas Užsakovui pagal Sutartį už Paslaugų kainą, savo rizika ir sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

5.1.3. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Teikėjui užbaigti Paslaugų teikimą nustatytais terminais;

5.1.4. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

5.1.5. užtikrinti, kad Sutarties sudarymo momentu ir visą jos galiojimo laikotarpį Teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;

5.1.6. kai pagal Lietuvos Respublikos statybos įstatymą Teikėjas privalo draustis statinio projektuotojo civilinės atsakomybės draudimu, pateikti Užsakovui šio draudimo liudijimo (poliso) ir draudimo sutarties kopijas, o jeigu draudimo sutartis buvo nutraukta ar pasibaigė anksčiau, negu nurodyta draudimo liudijime (polise) – per 10 (dešimt) darbo dienų sudaryti naują statinio projektuotojo civilinės atsakomybės draudimo sutartį ir pateikti Užsakovui tai įrodančius dokumentus;

5.1.7. Užsakovui raštu paprašius, grąžinti visus iš Užsakovo gautus, Sutarčiai vykdyti reikalingus dokumentus;

5.1.8. vykdydamas šią Sutartį laikytis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, (toliau – Aprašas), 4.4.4 papunkčiu Užsakovo savarankiškai nustatytų šių aplinkos apsaugos reikalavimų:

5.1.8.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiamą dokumentaciją Užsakovui teikti elektroniniu formatu, o dokumentaciją, kuri turi būti pasirašoma – pasirašyti elektroniniu parašu. Esant būtinybei, spausdinimui naudoti perdirbtą popierių, kuris atitinka žaliojo pirkimo reikalavimus pagal Aprašą;

5.1.8.2. teikiant Paslaugas pasitarimus organizuoti nuotoliniu būdu;

5.1.9. bendradarbiauti su Užsakovu ir vykdyti visus teisėtus ir neprieštaraujančius Sutarties nuostatoms Užsakovo nurodymus;

5.1.10. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

5.2. Teikėjas turi teisę:

5.2.1. gauti Sutartyje nurodytą apmokėjimą už suteiktas Paslaugas;

5.2.2. Teikėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

**6. UŽSAKOVO TEISĖS IR PAREIGOS**

6.1. Užsakovas įsipareigoja:

6.1.1. priimti Šalių sutartu laiku kokybiškai suteiktas Paslaugas ir parengtus dokumentus;

6.1.2. sumokėti Teikėjui Sutartyje numatytą kainą Sutartyje nurodytais terminais ir sąlygomis;

6.1.3. suteikti Teikėjui informaciją ir (ar) dokumentus, būtinus Sutarties vykdymui;

6.1.4. bendradarbiauti su Teikėju Sutarties vykdymo metu.

6.2. Užsakovas turi teisę:

6.2.1. reikalauti Teikėjo per 5 (penkias) darbo dienas pateikti rašytinę ataskaitą apie visas suteiktas pagal šią Sutartį Paslaugas;

6.2.2. reikalauti, kad Teikėjas pateiktų informaciją ir/ar dokumentus, kurie įrodytų Teikėjo aplinkosaugos reikalavimų laikymąsi;

6.2.3. savo nuožiūra ir iniciatyva Teikėjui teikti visą dokumentaciją, kuri, Užsakovo nuomone, būtina Teikėjo įsipareigojimų pagal šią Sutartį įvykdymui;

6.2.4. prižiūrėti ir kontroliuoti teikiamų Paslaugų vykdymą ar įgalioti kitą asmenį šiems veiksmams atlikti laikinai ar Sutarties vykdymo metu ir apie tokį sprendimą nedelsiant informuoti Teikėją.

**7. ŠALIŲ ATSAKOMYBĖ**

7.1. Šalių atsakomybė yra nustatoma pagal galiojančius teisės aktus ir Sutartį. Šalys įsipareigoja tinkamai vykdyti Sutartimi priimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą.

7.2. Užsakovui nesumokėjus Teikėjo pateiktoje sąskaitoje faktūroje nurodytos sumos, Teikėjas gali reikalauti iš Užsakovo 0,02 (dviejų šimtųjų) % nuo vėluojamos sumokėti sumos be PVM dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pabaigos dienos (ši diena neįskaitoma) iki dienos, kurią gautas apmokėjimas (ši diena neįskaitoma).

7.3. Jei Teikėjas ne dėl Užsakovo kaltės nevykdo ar netinkamai vykdo sutartinius įsipareigojimus, Užsakovas turi skaičiuoti 0,02 (dviejų šimtųjų) % delspinigių nuo nesuteiktų ar netinkamai suteiktų Paslaugų vertės be PVM pagal Sutartį. Užsakovas priskaičiuotų delspinigių sumą turi teisę išskaičiuoti iš Teikėjui atliekamų mokėjimų už suteiktas Paslaugas.

7.4. Jei Užsakovui paprašius (Sutartyje numatytais atvejais), Teikėjas nepateikia informacijos ir / ar dokumentų, susijusių su Teikėjo įsipareigojimu dėl aplinkos apsaugos reikalavimo laikymosi, ar Užsakovui nustačius, kad Teikėjas nesilaiko Sutartimi prisiimto aplinkosauginio įsipareigojimo, Teikėjui taikytina 50,00 Eur (penkiasdešimt eurų) dydžio bauda.

7.5. Nutraukiant Sutartį dėl Teikėjo kaltės, Teikėjas per 7 (septynias) darbo dienas sumoka Užsakovui 600,00 Eur (šešių šimtų eurų) baudą, kurios sumokėjimas neatleidžia Teikėjo nuo pareigos atlyginti visus Užsakovo patirtus nuostolius, Teikėjui nevykdant ar netinkamai vykdant šią Sutartį.

7.6. Teikėjas atsako už tinkamą Paslaugų teikimo kokybę.

**8. SUBTEIKĖJAI IR JŲ KEITIMO TVARKA**

8.1. Teikėjas Sutarties vykdymui pasitelkia subteikėją (us) – [*juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas*] (duomenys įrašomi tik tuo atveju, jei pasitelkiamas subteikėjas) (toliau – Subteikėjas). Teikėjas privalo informuoti apie šios informacijos pasikeitimus, taip pat apie naujus subteikėjus, kuriuos jis ketina pasitelkti vėliau.

8.2. Subteikėjų pasitelkimas nekeičia Teikėjo atsakomybės dėl tinkamos Sutarties įvykdymo. Teikėjas prisiima atsakomybę už Subteikėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.

8.3. Sutarties vykdymo metu Teikėjas, gali inicijuoti Subteikėjo nurodyto Sutartyje pasikeitimą/atsisakymą, esant labai svarbioms priežastims ir tai pripažintų bei patvirtintų Užsakovas, ar jei Subteikėjas nepajėgus vykdyti įsipareigojimų Teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Užsakovui raštišką prašymą keisti Subteikėją arba atsisakyti jo bei keičiamo Subteikėjo kvalifikaciją pagrindžiančius dokumentus arba dokumentus įrodančius, kad Subteikėjas turi teisę teikti tas Paslaugas.

8.4. Keičiamas ar naujai pasitelkiamas Subteikėjas privalo būti ne žemesnės kvalifikacijos, kaip Subteikėjas nurodytas Sutartyje.

8.5. Į pateiktą prašymą pakeisti/atsisakyti ar naujai pasitelkti Subteikėjų, Užsakovas, įvertinęs keičiamo ar naujai pasitelkiamo Subteikėjo ar Teikėjo kvalifikaciją įrodančius dokumentus, apie priimtą sprendimą Teikėjui atsako raštu ne vėliau kaip per 5 (penkias) darbo dienas, pateikdamas sutikimą pakeisti Subteikėją kitu Subteikėju ar jo atsisakyti nei nurodyta Sutartyje arba išdėsto Subteikėjo keitimo/atsisakymo ar naujo pasitelkimo nesutikimo motyvus.

8.6. Šalims tarpusavyje susitarus dėl Subteikėjo keitimo/atsisakymo ar naujo pasitelkiamo, šie keitimai/atsisakymai ar naujo pasitelkimas įforminami raštišku susitarimu, kuris yra Sutarties neatskiriama dalis.

**9. FORCE MAJEURE**

9.1. Nei viena Sutarties Šalis nelaikoma pažeidusia Sutartį arba nevykdančia įsipareigojimų, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos.

9.2. Jei kuri nors Sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti įsipareigojimų, ji ne vėliau kaip per 5 (penkias) kalendorines dienas raštu informuoja apie tai kitą Šalį, pranešdama apie aplinkybių pobūdį, galimą trukmę, tikėtiną poveikį ir pateikia tai pagrindžiančius dokumentus ir kitus įrodymus ar prašymą sustabdyti Sutarties vykdymo terminą. Kita Šalis, gavusi besikreipiančios Šalies prašymą sustabdyti Sutarties vykdymo terminą, per 5 (penkias) kalendorines dienas šiai Šaliai raštu atsako dėl sutikimo ar nesutikimo sustabdyti Sutarties vykdymo terminą, kol tęsis *force majeure* aplinkybės.

9.3. Jei dėl *force* *majeure* aplinkybių įsipareigojimų pagal Sutartį negalinti įvykdyti Šalis neinformuoja kitos Šalies apie *force majeure* aplinkybių buvimą arba padaro tai netinkamai (nesilaiko formos ir termino), ji privalo kompensuoti kitai Šaliai visus dėl tokio nepranešimo atsiradusius nuostolius.

9.4. Jei nenugalimos jėgos (*force majeure*) aplinkybės trunka ilgiau kaip 30 (trisdešimt) kalendorinių dienų, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 5 (penkias) kalendorines dienas. Jei pasibaigus 5 (penkių) kalendorinių dienų laikotarpiui nenugalimos jėgos (*force majeure*) aplinkybės neišnyksta, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo, tačiau atsiskaito viena kitai už iki Sutarties nutraukimo atliktus darbus šios Sutarties nustatyta tvarka ir sąlygomis.

**10. SUTARČIAI TAIKYTINA TEISĖ IR GINČŲ SPRENDIMAS**

10.1. Šalys susitaria, kad visi Sutartimi nereglamentuoti klausimai sprendžiami vadovaujantis Lietuvos Respublikos teise.

10.2. Visus Užsakovo ir Teikėjo ginčus, kylančius iš Sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, el. paštu ar asmeniškai Sutarties Šalių Sutartyje nurodytais adresais, kuriame išdėstoma ginčo esmė, įteikimo data.

10.3. Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui pagal galiojančius Lietuvos Respublikos įstatymus.

**11. SUTARTIES PAKEITIMAI**

11.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.

11.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

11.3. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami Sutarties šalių atstovų pasirašomu susitarimu.

**12. SUTARTIES NUTRAUKIMAS**

12.1. Užsakovas, įspėjęs Teikėją raštu prieš 14 (keturiolika) kalendorinių dienų, vienašališkai gali nutraukti Sutartį šiais atvejais:

12.1.1. kai Teikėjas per pagrįstai nustatytą laikotarpį neįvykdo pagrįstų Užsakovo nurodymų atlikti netinkamai įvykdytus arba neįvykdytus sutartinius įsipareigojimus;

12.1.2. Teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;

12.1.3. keičiasi Teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

12.1.4. Teikėjas sudaro Subteikimo sutartį be Užsakovo sutikimo;

12.1.5. Teikėjas nesilaiko Sutartyje numatytų Paslaugų teikimo terminų;

12.1.6. kitais Viešųjų pirkimų įstatymo 90 straipsnyje numatytais atvejais.

12.2. Teikėjas, įspėjęs raštu Užsakovą prieš 14 (keturiolika) kalendorinių dienų, vienašališkai gali nutraukti šią Sutartį prieš terminą, kai Užsakovas nevykdo ar netinkamai vykdo savo sutartinius įsipareigojimus.

12.3. Jei Sutartis nutraukiama Užsakovo iniciatyva dėl Teikėjo padarytų Sutarties pažeidimų, nuostoliai ir išlaidos išieškomi išskaičiuojant juos iš Teikėjui mokėtinų sumų.

12.4. Sutartį nutraukus dėl Teikėjo kaltės, Teikėjas neturi teisės reikalauti į kokių nors jo patirtų nuostolių ar žalos kompensaciją.

12.5. Sutartis gali būti nutraukiama ir Šalių susitarimu.

12.6. Nutraukus Sutartį dėl to, kad Teikėjas neįvykdė ar netinkamai vykdė šią Sutartį, Užsakovas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Teikėją.

**13. SUSIRAŠINĖJIMAS**

13.1. Visi su šia Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (elektroninėmis priemonėmis arba per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai / pranešimai yra laikomi gautais.

13.2. Šalių nurodyti už Sutarties vykdymą atsakingi asmenys, jų adresai, telefono Nr., elektroninio pašto adresai:

|  |  |  |
| --- | --- | --- |
|  | **Užsakovas**  *(atstovas/ atsakingas asmuo)* | **Teikėjas**  *(atstovas/ atsakingas asmuo)* |
| Atsakingo asmens pareigos, vardas, pavardė | Statybos skyriaus vyriausiasis projektavimo priežiūros specialistas | Architektė |
| Adresas | Laisvės a. 20, Panevėžys | J. Jasinskio g. 16, Vilnius |
| Telefonas | +370 45 504 471 |  |
| El. paštas |  | [archi@pladesta.eu](mailto:archi@pladesta.eu) |

13.3. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakinga(s) Užsakovo paskirtas Panevėžio miesto savivaldybės administracijos Viešųjų pirkimų skyriaus vyriausioji specialistė

**14. BAIGIAMOSIOS NUOSTATOS**

14.1. Bet kokie Sutarties pakeitimai, papildymai, raštiški susirašinėjimai dėl subteikėjo pakeitimo, Šalių susitarimu įforminami raštu ir tampa neatskiriama šios Sutarties dalimi.

14.2. Sutarties priedai yra neatskiriamos jos dalys.

14.3. Jeigu pirkimo vykdymo metu nebuvo tikrinama Teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Teikėjas įsipareigoja Užsakovui, kad Sutartį vykdys tik tokią teisę turintys asmenys.

14.4. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

14.5. Šalys patvirtina, kad su Sutarties sąlygomis susipažino, jos Šalims yra aiškios, suprantamos ir priimtinos. Šalys pareiškia, kad Sutartis sudaroma nepažeidžiant ir neturint tikslo pažeisti Lietuvos Respublikos teisės aktų, ji sudaryta vadovaujantis sąžiningumo, protingumo ir teisingumo principais, o Šalys viena kitai yra atskleidusios visas šios Sutarties sudarymo aplinkybes. Šalių atstovai patvirtina, kad jie turi visus reikalingus ir būtinus įgaliojimus Šalių vardu pasirašyti šią Sutartį.

14.6. Sutartis sudaroma lietuvių kalba 1 (vienu) egzemplioriumi ir Šalių pasirašoma kvalifikuotu elektroniniu parašu.

**15. SUTARTIES PRIEDAI**

15.1. Prie Sutarties pridedamas priedas – Statinio projektavimo užduotis „Pagrindo moduliniam lauko tualetui su inžineriniais tinklais statyba Parko g. 22, Panevėžio m“.

15.2. Viešojo pirkimo dokumentai yra Sutarties sudedamoji dalis.

15.3. Sutartį sudarantys dokumentai laikomi vienas kitą paaiškinančiais.

**16. SUTARTIES ŠALIŲ REKVIZITAI** **IR ŠALIŲ ATSTOVŲ PARAŠAI**

|  |  |
| --- | --- |
| **UŽSAKOVAS**  **Panevėžio miesto savivaldybės administracija**  Juridinio asmens kodas 288724610  Ne PVM mokėtojas  Laisvės a. 20, 35200 Panevėžys  Tel. +370 45 501360  El. paštas [administracija@panevezys.lt](mailto:administracija@panevezys.lt)  A. s. LT70 7300 0100 9139 8016  Bankas Swedbank, AB,  Banko kodas 73000  Administracijos direktorius  Giedrius Šileika  (pareigos, vardas ir pavardė, parašas) | **teikėjas**  **UAB „A. Z. S. Projektai“**  Juridinio asmens kodas 301910537  Ne PVM mokėtojas  J. Jasinskio g. 16, 03163 Vilnius  Tel. +370 664 35845  El. paštas [info@sivesta.eu](mailto:info@sivesta.eu)  A. s. LT36 7290 0990 8545 8635  Citadelė bankas  Banko kodas 72900  Direktorius  Martynas Pladas  (pareigos, vardas ir pavardė, parašas) |